Sersjantmajor

Sersjantmajor er en underoffisersgrad i noen land og er som regel den høyeste sersjantgraden i de landene som har denne graden. Graden har opphav i Frankrike i det 18. århundre, i formen sergent-major. Den har NATO-kode OR-9. Den tilsvarer den høyeste Feldwebel-graden i tyskspråklige områder, og grader på samme nivå kan ha ulike betegnelser i andre land, eksempelvis dansk chefsergent eller britisk Warrant Officer. I noen land er sersjantmajor en noe lavere soldatgrad, for eksempel er sergeant-majoor i Nederland på nivå OR-7 (tilsvarende norsk stabssersjant).

 Sersjantmajor (OR-9) i ulike land

Canada: Chief Warrant Officer
Danmark: Chefsergent
 Finland: Militärmästare
 Frankrike: Major, Adjudant-Chef
 Nederland: Adjudant
 Sverige: Regementsförvaltare
Tyskland: Oberstabsfeldwebel
USA: Sergeant Major (Army); Chief Master Sergeant (Air Force)
Storbritannia: Warrant Officer Class 1

 Norge 
Sersjantmajor ble innført i 2015 som den høyeste sersjantgraden såvel som spesialistbefalgraden i Hæren og Luftforsvaret i forbindelse med innføringen av den nye ordningen for militært tilsatteOrdningen for militært tilsatte og endringer i forsvarspersonelloven m.m. (militærordningen), Prop. 111 LS (2014–2015). Proposisjon til Stortinget (forslag til lovvedtak og stortingsvedtak).Generalinspektøren i Hærens foredrag om ny militærordning, Youtube, 29. juni 2015. som trådte i kraft 1. januar 2016.

De første fire sersjantmajorene ble tilsatt før militærordningen trådte i kraft for at de kunne starte arbeidet med å forme det nye befals- og spesialistkorpset.«Offiserer i den nye personellordningen» , Forsvaret, 30. juni 2015. Graden symboliseres med tre vinkler med fire buer over.

Referanser

Kategori:Underoffisersgrader